作者:吳清妻
標題:仙詩五首
內容:道啟真心覺漸清，天教絕粒應精誠。雲外仙歌笙管合，花間風引步虛聲。□□□□□□□，□君隱處當一星。□□蓮花山頭飯，黃精仙人掌上經。飛鳥莫到人莫攀，一隱十年不下山。袖中短書誰為達，華山道士賣藥還。日落焚香坐醮壇，庭花露濕漸更闌。淨水仙童調玉液，春宵羽客化金丹。攝念精思引彩霞，焚香虛室對煙花。道合雲霄遊紫府，湛然真境瑞皇家。